I forbindelse med den aktuelle revision tages der, hvad angår indvirkningen af fiskeriet, hensyn til Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en europæisk strategi for plast i en cirkulær økonomi, den fælles meddelelse fra Unionens højtstående repræsentant for udenrigsanliggender og sikkerhedspolitik og Kommissionen om international havforvaltning: en dagsorden for havenes fremtid og Rådets konklusioner om denne fælles meddelelse.

Det er i afgørelse 10124/1/14 REV 1 fastsat, at Unionens holdning skal tages op til revision forud for det årlige møde i 2019. Derfor fastlægges Unionens holdning inden for rammerne af WCPFC for perioden 2019-2023 ved dette forslag, og afgørelse 10124/1/14 REV 1 erstattes.

For WCPFC er denne fremgangsmåde gennemført ved Rådets afgørelse 13908/1/09 REV 1 af 16. juni 2014, hvori Unionens holdning i WCPFC er fastlagt for perioden 2014-2018. Nævnte afgørelse indeholder de generelle principper og retningslinjer, men tager i videst muligt omfang hensyn til særlige forhold i WCPFC. I overensstemmelse med medlemsstaternes ønske indeholder den desuden en standardprocedure for fastlæggelsen af Unionens holdning fra år til år.

Den holdning, der skal indtages på Unionens vegne på de årlige møder i de regionale fiskeriforvaltningsorganisationer (RFFO'er), fastlægges på nuværende tidspunkt efter en totrinsmodel. De vejledende principper og retningslinjer for Unionens holdning fastlægges i en rådsafgørelse for flere år ad gangen, hvorefter holdningen justeres forud for hvert årsmøde ved et uofficielt kommissionsdokument, som drøftes i Rådets arbejdsgruppe.

I henhold til WCPFC-konventionens artikel 20, stk. 5, træder foranstaltningerne i kraft 60 dage efter den dato, på hvilken de kontraherende parter underrettes om dem af WCPFC. Et medlem af WCPFC, der har stemt imod en afgørelse eller var fraværende ved det møde, hvorpå afgørelsen blev truffet, kan inden 30 dage efter afgørelsens vedtagelse anmode om, at den gennemgås af et undersøgelsesnævn.

WCPFC har beføjelse til at vedtage bevarelses- og forvaltningsforanstaltninger for det fiskeri, der hører under organisationens kompetenceområde, og disse er bindende for de kontraherende parter.

Som medlem af WCPFC har Unionen medbestemmelses- og stemmeret. WCPFC træffer afgørelse ved konsensus eller, hvis der ikke kan opnås konsensus, ved afstemning med et flertal bestående af to tredjedele. Dog skal der opnås konsensus hvad angår bestemte spørgsmål.

WCPFC er et organ, der er oprettet ved WCPFC-konventionen og er ansvarligt for forvaltning og bevarelse af fiskeressourcerne i konventionsområdet. Det vedtager bevarelses- og forvaltningsforanstaltninger med henblik på at sikre langsigtet bæredygtighed for stærkt vandrende fiskebestande i konventionsområdet og fremme en optimal udnyttelse af disse bestande. Sådanne foranstaltninger kan blive bindende for Unionen.

Formålet med konvention om bevarelse og forvaltning af stærkt vandrende fiskebestande i det vestlige og centrale Stillehav (WCPFC-konventionen) er gennem effektiv forvaltning at sikre, at stærkt vandrende fiskebestande i det vestlige og centrale Stillehav bevares på lang sigt og udnyttes på en bæredygtig måde. Konventionen trådte i kraft den 19. juni 2004.

Dette forslag vedrører en afgørelse om fastlæggelse af den holdning, der skal indtages på Unionens vegne på møderne i Fiskerikommissionen for det Vestlige og Centrale Stillehav (WCPFC) for perioden 20192023 i forbindelse med den påtænkte vedtagelse af bevarelses- og forvaltningsforanstaltninger.

Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. Hvis den pågældende retsakt har to formål eller består af to elementer, og det ene af disse formål eller elementer må betragtes som det primære, mens det andet kun er sekundært, skal den afgørelse, der vedtages i henhold til artikel 218, stk. 9, i TEUF, kun have ét materielt retsgrundlag, nemlig det, som det primære eller fremherskende formål eller element tilsiger.

I henhold til artikel 218, stk. 9, i traktaten om Den Europæiske Unions funktionsmåde (TEUF) skal Rådet vedtage afgørelser om fastlæggelse af, "hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen."

Retsgrundlaget for forslaget til afgørelse bør være artikel 43, stk. 2, i TEUF sammenholdt med artikel 218, stk. 9, i TEUF.

2019/0050 (NLE)

Forslag til

RÅDETS AFGØRELSE

om den holdning, der skal indtages på Den Europæiske Unions vegne i Fiskerikommissionen for det Vestlige og Centrale Stillehav, og om ophævelse af afgørelse 10124/1/14 REV 1

RÅDET FOR DEN EUROPÆISKE UNION HAR —

under henvisning til traktaten om Den Europæiske Unions funktionsmåde, særlig artikel 43, stk. 2, sammenholdt med artikel 218, stk. 9,

under henvisning til forslag fra Europa-Kommissionen, og

ud fra følgende betragtninger:

(1)Ved Rådets afgørelse 2005/75/EF tiltrådte Unionen konventionen om bevarelse og forvaltning af stærkt vandrende fiskebestande i det vestlige og centrale Stillehav (WCPFC-konventionen), hvorved Fiskerikommissionen for det Vestlige og Centrale Stillehav (WCPFC) blev oprettet.

(2)WCPFC er et organ, der er oprettet ved WCPFC-konventionen, og som er ansvarligt for forvaltning og bevarelse af fiskeressourcerne i WCPFC-konventionsområdet. WCPFC vedtager bevarelses- og forvaltningsforanstaltninger med henblik på at sikre langsigtet bæredygtighed for stærkt vandrende fiskebestande i konventionsområdet og fremme en optimal udnyttelse af disse bestande. Sådanne foranstaltninger kan blive bindende for Unionen.

(3)I henhold til Europa-Parlamentets og Rådets forordning (EU) nr. 1380/2013 skal EU sikre, at fiskeri- og akvakulturaktiviteter er miljømæssigt bæredygtige på lang sigt og forvaltes på en måde, der er i overensstemmelse med målene om at opnå økonomiske, sociale og beskæftigelsesmæssige fordele, og som bidrager til fødevareforsyningssikkerheden. Det er ligeledes fastsat i nævnte forordning, at Unionen skal forvalte fiskeriet efter en forsigtighedstilgang og bestræbe sig på at sikre, at udnyttelsen af havets levende biologiske ressourcer genopretter og opretholder bestandene af befiskede arter på niveauer, der kan give det maksimale bæredygtige udbytte. Endvidere er det fastsat, at Unionen skal træffe forvaltnings- og bevarelsesforanstaltninger på grundlag af den bedste foreliggende videnskabelige rådgivning, støtte udbygningen af videnskabelig viden og rådgivning, gradvis eliminere udsmid og fremme fangstmetoder, der bidrager til et mere selektivt fiskeri, til undgåelse og størst mulig begrænsning af uønskede fangster og til fiskeri med begrænset indvirkning på det marine økosystem og fiskeressourcerne. Derudover er det i forordning (EU) nr. 1380/2013 udtrykkeligt fastsat, at Unionen skal anvende disse mål og principper i forbindelse med varetagelsen af sine eksterne fiskeriforbindelser.

(4)Som meddelt i den fælles meddelelse fra Unionens højtstående repræsentant for udenrigsanliggender og sikkerhedspolitik og Europa-Kommissionen om international havforvaltning: en dagsorden for havenes fremtid og Rådets konklusioner om denne fælles meddelelse er fremme af foranstaltninger til støtte og forbedring af effektiviteten af de regionale fiskeriforvaltningsorganisationer (RFFO'er) og, hvor det er relevant, forbedring af deres forvaltning et centralt element i Unionens indsats i disse fora.

(5)I Kommissionens meddelelse til Europa-Parlamentet, Rådet, Det Europæiske Økonomiske og Sociale Udvalg og Regionsudvalget om en europæisk strategi for plast i en cirkulær økonomi henvises der til specifikke foranstaltninger til reducering af plast og havforurening og til forebyggelse af, at fiskeredskaber mistes eller efterlades til søs.

(6)Den holdning, der skal indtages på Unionens vegne på møderne i WCPFC for perioden 2019-2023, bør fastlægges, eftersom WCPFC's bevarelses- og håndhævelsesforanstaltninger vil være bindende for Unionen og vil kunne få afgørende indflydelse på indholdet af EU-lovgivningen, nemlig Rådets forordning (EF) nr. 1005/2008, Rådets forordning (EF) nr. 1224/2009, og Europa-Parlamentets og Rådets forordning (EU) 2017/2403.

(7)Den holdning, der skal indtages på Unionens vegne på møderne i WCPFC, er på nuværende tidspunkt fastlagt ved Rådets afgørelse 10124/1/14 REV 1. Afgørelse 10124/1/14 REV 1 bør ophæves og erstattes med en ny afgørelse for perioden 2019-2023.

(8)I betragtning af udviklingen i fiskeressourcerne i WCPFC's konventionsområde og det deraf følgende behov for, at der i Unionens holdning tages hensyn til den nye udvikling, herunder nye videnskabelige og andre oplysninger, der forelægges forud for eller på møderne i WCPFC, skal der i overensstemmelse med princippet om loyalt samarbejde mellem EU-institutionerne som fastsat i artikel 13, stk. 2, i TEU fastlægges procedurer for præciseringen fra år til år af Unionens holdning for perioden 2019-2023 —

VEDTAGET DENNE AFGØRELSE:

Artikel 1

Den holdning, der skal indtages på Unionens vegne på møderne i Fiskerikommissionen for det Vestlige og Centrale Stillehav (WCPFC), er fastslagt i bilag I.